text: [{"text_idx": "#000001", "text": "Sma\u0301ar mongdir av makreli at si\u0301ggja"}, {"text_idx": "#000003", "text": "Ma\u0301nadagin kom havrannso\u0301knarskipi\u00f0 Ja\u0301kup Sverri aftur av a\u0301rligu makrelkanningunum nor\u00f0anfyri."}, {"text_idx": "#000004", "text": "Havstovan skrivar, at makrelur var fingin vi\u0301\u00f0a um i\u0301 kanningar\u00f8kinum, men fyri ta\u00f0 no\u0301gva i\u0301 sma\u0301um n\u00f8gdum. A\u0301bendingar vo\u0301ru um, at u\u0301tbrei\u00f0slan i\u0301 a\u0301r ikki er sto\u0301rt \u00f8\u00f0rvi\u0301si enn tvey tey seinastu a\u0301rini. To\u0301 ma\u0301 takast h\u00e6dd fyri, at kanningar\u00f8ki\u00f0 ikki er ta\u00f0 sama fra\u0301 a\u0301ri til a\u0301rs \u2013 og r\u00e6tta myndin f\u00e6st ikki, fyrr enn tilfari\u00f0 fra\u0301 \u00f8llum luttakandi skipunum ver\u00f0ur greina\u00f0 saman. Mest var fingi\u00f0 av fy\u0301ra a\u0301ra gomlum makreli, to\u0301 var ongin aldursbo\u0301lkur, sum skara\u00f0i framu\u0301r i\u0301 st\u00f8dd \u2013 og r\u00e6ttiliga no\u0301gvur gamal makrelur var fingin (10 a\u0301r og eldri)."}, {"text_idx": "#000005", "text": "Sum heild var li\u0301ti\u00f0 at fa\u0301a av nor\u00f0havssild, og skriftin var so gott sum bara i\u0301 ovastu metrunum og mest n\u00e6r I\u0301slandi. Meira enn helvtin av aldurslisnu sildini var sjey a\u0301ra gomul, og sostatt er ta\u00f0 enn 2016-a\u0301rgangurin, sum er bulurin i\u0301 stovninum."}, {"text_idx": "#000007", "text": "Kanningin er skipa\u00f0 sum altjo\u0301\u00f0a felagskanning, har F\u00f8royar luttaka saman vi\u00f0 Noregi, I\u0301slandi og Danmark. Skipini u\u0301r Noregi eru framvegis i\u0301 gongd vi\u00f0 at kanna hav\u00f8kini nor\u00f0an fyri okkum."}, {"text_idx": "#000008", "text": "Samla\u00f0a vi\u0301sitali\u00f0 fyri makrel fra\u0301 \u00f8llum rannso\u0301knarskipunum ver\u00f0ur rokna\u00f0 a\u0301 fundi um ha\u0301lvan august, og skal bru\u0301kast i\u0301 stovnsmetingini um ma\u0301na\u00f0arskifti\u00f0 august-september."}, {"text_idx": "#000014", "text": "Uppsjo\u0301varkipini komin inn at kroka"}, {"text_idx": "#000015", "text": "Alarar a\u0301 skei\u00f0 a\u0301 Setrinum"}]